open-index/open-wikipedia-markdown huggingface dataset:
ג'ון דוראן

**ג'ון חאדר דוראן פלאסיו** (בספרדית: **Jhon Jader Durán Palacio**; נולד ב-13 בדצמבר 2003 במדיין שבקולומביה) הוא כדורגלן קולומביאני המשחק בעמדת החלוץ בזניט סנקט פטרבורג מליגת העל הרוסית, בהשאלה מא-נסר, ובנבחרת קולומביה.

## קריירת מועדונים
דוראן החל את הקריירה המקצוענית שלו באנביגאדו מליגת העל הקולומביאנית. הוא ערך 45 הופעות ליגה במדי המועדון, בהן הבקיע תשעה שערים.

ב-1 בינואר 2022 חתם בשיקגו פייר מה-MLS. ב-27 בפברואר ערך את הופעת הבכורה שלו במועדון, בתיקו 0-0 עם אינטר מיאמי במסגרת הליגה. ב-15 במאי הבקיע את שער הבכורה שלו במועדון, בהפסד 1–2 לסינסינטי במסגרת הליגה.

### אסטון וילה
ב-16 בינואר ב-2023 חתם באסטון וילה. ב-4 בפברואר ערך את הופעת הבכורה שלו בפרמייר ליג כשעלה כמחליף מול לסטר סיטי בהפסד 2–4. ב-20 באוגוסט 2023 כבש את השער הראשון שלו במדי אסטון וילה כמחליף מול אברטון בניצחון 0–4. ב-31 באוגוסט כבש את השער הראשון שלו במסגרת הקונפרנס ליג, בניצחון 0–3 על היברניאן.

### א-נסר
ב-31 בינואר 2025 חתם בא-נסר מליגת העל הסעודית.

#### השאלה לפנרבחצ'ה
ב-6 ביולי 2025 הושאל לפנרבחצ'ה מליגת העל הטורקית, עם אפשרות רכישה בסיום העונה.
#### השאלה לזניט
בפברואר 2026 הושאל לזניט מהליגה הרוסית, עד תום עונת 2025/2026, עם אופציה לרכישה בתום העונה.
## קריירה בינלאומית
ב-24 בספטמבר 2022 ערך דוראן את הופעת הבכורה שלו בנבחרת קולומביה, בניצחון 1–4 על נבחרת גואטמלה במשחק ידידות.

ב-28 במרץ 2023 הבקיע את שער הבכורה במדי הנבחרת בדקה ה-33 במסגרת משחק ידידות מול .

## קישורים חיצוניים

## הערות שוליים

קטגוריה:כדורגלנים קולומביאנים
קטגוריה:חלוצי כדורגל קולומביאנים
קטגוריה:מדיין: כדורגלנים
קטגוריה:כדורגלני אנביגאדו
קטגוריה:כדורגלני שיקגו פייר
קטגוריה:כדורגלני אסטון וילה
קטגוריה:כדורגלני א-נסר
קטגוריה:כדורגלני פנרבחצ'ה
קטגוריה:כדורגלני נבחרת קולומביה
קטגוריה:כדורגלני קופה אמריקה 2024
קטגוריה:ספורטאים זרים בארצות הברית
קטגוריה:ספורטאים זרים באנגליה
קטגוריה:ספורטאים זרים בערב הסעודית
קטגוריה:קולומביאנים שנולדו ב-2003
חוסה צ'ונגה

**חוסה לואיס צ'ונגה וגה** (בספרדית: **José Luis Chunga Vega**; נולד ב-11 ביולי 1991 בברנקייה שבקולומביה) הוא כדורגלן קולומביאני המשחק בעמדת השוער בקבוצת דפורטיבו אינדפנדיינטה מדיין מליגת העל הקולומביאנית ובנבחרת קולומביה.

## קריירת מועדונים
צ'ונגה גדל במחלקת הנוער של ג'וניור ברנקייה. הוא שיחק בקבוצה הבוגרת של המועדון במשך שבע עונות, בהן שימש כשוער שני וערך 30 הופעות ליגה בלבד.

ב-1 בינואר 2021 חתם צ'ונגה בחגוארס קורדובה מליגת העל הקולומביאנית. הוא ערך 12 הופעות ליגה במדי המועדון.

ב-20 במאי 2021 חתם באליאנסה פטרולרה מליגת העל הקולומביאנית.

## קריירה בינלאומית
ב-16 בינואר 2022 ערך צ'ונגה את הופעת הבכורה שלו בנבחרת קולומביה, בניצחון 2-1 על נבחרת הונדורס במשחק ידידות.

## קישורים חיצוניים

קטגוריה:כדורגלנים קולומביאנים
קטגוריה:שוערי כדורגל קולומביאנים
קטגוריה:כדורגלני ג'וניור ברנקייה
קטגוריה:כדורגלני אליאנסה פטרולרה
קטגוריה:כדורגלני אינדפנדיינטה מדיין
קטגוריה:כדורגלני נבחרת קולומביה
קטגוריה:קולומביאנים שנולדו ב-1991
חואן מוסקרה

**חואן דויד מוסקרה לופס** (בספרדית: **Juan David Mosquera López**; נולד ב-5 בספטמבר 2002 בקאלי שבקולומביה) הוא כדורגלן קולומביאני המשחק בעמדת המגן הימני בקבוצת פורטלנד טימברס מה-MLS ובנבחרת קולומביה.

## קריירת מועדונים
מוסקרה גדל במחלקות הנוער של קלוב קרלוס סרמיינטו לורה ודפורטיבו אינדפנדיינטה מדיין. הוא החל את הקריירה המקצוענית שלו בקבוצה הבוגרת של דפורטיבו אינדפנדיינטה מדיין, במדיה ערך 48 הופעות ליגה והבקיע שלושה שערים.

ב-27 ביולי 2022 חתם מוסקרה על חוזה לארבע עונות וחצי בפורטלנד טימברס מה-MLS. ב-18 בספטמבר ערך את הופעת הבכורה שלו במועדון, בתיקו 1-1 נגד קולומבוס קרו במסגרת הליגה לעונת .

## קישורים חיצוניים

קטגוריה:כדורגלנים קולומביאנים
קטגוריה:מגני כדורגל קולומביאנים
קטגוריה:כדורגלני אינדפנדיינטה מדיין
קטגוריה:כדורגלני פורטלנד טימברס
קטגוריה:כדורגלני נבחרת קולומביה
קטגוריה:קולומביאנים שנולדו ב-2002
סנטיאגו מורנו

**סנטיאגו מורנו** (בספרדית: **Santiago Moreno**; נולד ב-21 באפריל 2000 בקאלי שבקולומביה) הוא כדורגלן קולומביאני המשחק בעמדת קשר הכנף בקבוצת פלומיננסה.

## קריירת מועדונים
מוסקרה גדל במחלקת הנוער של אמריקה קאלי. הוא החל את הקריירה המקצוענית שלו במדי הקבוצה הבוגרת של המועדון במסגרת ליגת העל הקולומביאנית, במדיה ערך 41 הופעות ליגה והבקיע שבעה שערים.

ב-29 ביולי 2021 חתם מורנו בפורטלנד טימברס מה-MLS.

## קריירה בינלאומית
ב-19 בנובמבר 2022 ערך מורנו את הופעת הבכורה שלו בנבחרת קולומביה, בניצחון 2-0 על נבחרת פרגוואי במשחק ידידות.

## קישורים חיצוניים

## הערות שוליים

קטגוריה:כדורגלנים קולומביאנים
קטגוריה:קשרי כדורגל קולומביאנים
קטגוריה:קאלי: כדורגלנים
קטגוריה:כדורגלני אמריקה קאלי
קטגוריה:כדורגלני פורטלנד טימברס
קטגוריה:כדורגלני נבחרת קולומביה
קטגוריה:כדורגלני פלומיננסה
קטגוריה:קולומביאנים שנולדו ב-2000
Sucker for Pain

**Sucker for Pain** הוא שיר של הראפרים האמריקאים ליל ויין וויז קאליפה והלהקה האמריקאית אימאג'ין דראגונז, ביחד עם הראפר האמריקאי לוג'יק והזמר האמריקאי טיי דולה סיין בהשתתפות הלהקה האמריקאית X Ambassadors. השיר יצא לאור כסינגל מתוך פסקול הסרט "יחידת המתאבדים" ב-24 ביוני 2016 באמצעות חברת התקליטים אטלנטיק רקורדס. באותו היום, וידאו קליפ לשיר פורסם בערוץ היוטיוב של אטלנטיק רקורדס.

## קבלה ביקורתית
אליאס לייט מרולינג סטון שיבח את תרומתו של ליל ויין לשיר, באומרו: "ויין זורח במהלך הוורס שלו, מספק חרוזים הרסניים תוך כדי דילוג זריז סביב הקצב". קארלי מלנבאום מ-USA Today הרגישה כי השיר הוא "סקסי".

## הצלחה מסחרית
באמריקה הצפונית, השיר הגיע למקום ה-15 במצעד הבילבורד הוט 100 האמריקאי ולמקום השלישי במצעד שירי ה-R&B/היפ-הופ.

## פרסים ומועמדויות

## מיקומי שיא

## נתוני מכירות

## קישורים חיצוניים

## הערות שוליים

קטגוריה:שירי ליל ויין
קטגוריה:שירי ויז קאליפה
קטגוריה:שירי Imagine Dragons
קטגוריה:שירי לוג'יק
קטגוריה:שירי טיי דולה סיין
קטגוריה:שירים באנגלית
קטגוריה:שירי ראפ רוק
קטגוריה:שירים שנכתבו על ידי ויז קאליפה
קטגוריה:שירים מסרטי קולנוע
קטגוריה:שירי זהב בניו זילנד
קטגוריה:שירי פלטינה באוסטרליה
קטגוריה:שירי פלטינה בממלכה המאוחדת
קטגוריה:שירי פלטינה משולשת בארצות הברית
קטגוריה:סינגלים בהוצאת אטלנטיק רקורדס
ואלרי בונדר

**ואלרי יוריוביץ' בונדר** (באוקראינית: **Валерій Юрійович Бондар**; נולד ב-27 בפברואר 1999 בחרקוב שבאוקראינה) הוא כדורגלן אוקראיני המשחק בעמדת הבלם בקבוצת שחטאר דונצק מליגת העל האוקראינית ובנבחרת אוקראינה.

## קריירת מועדונים
בונדר גדל במחלקת הנוער של שחטאר דונצק. ב-4 במאי 2019 ערך את הופעת הבכורה שלו בקבוצה הבוגרת של המועדון, בניצחון 5-0 על לבוב במסגרת המחזור החמישי בליגת העל האוקראינית לעונת .

## קריירה בינלאומית
ב-11 בנובמבר 2020 ערך בונדר את הופעת הבכורה שלו בנבחרת אוקראינה, בהפסד 2-0 לנבחרת פולין במשחק ידידות.

נכלל בסגל נבחרת אוקראינה לטורניר יורו 2024.

## תארים
;שחטאר דונצק
* אליפות אוקראינה (4): 2018/2019, 2019/2020, 2022/2023, 2023/2024
* הגביע האוקראיני (3): 2018/2019, 2023/2024, 2024/2025
* אליפות העולם עד גיל 20: 2019 - מקום ראשון.
## קישורים חיצוניים

## הערות שוליים

קטגוריה:כדורגלנים אוקראינים
קטגוריה:בלמי כדורגל אוקראינים
קטגוריה:כדורגלני שחטאר דונצק
קטגוריה:כדורגלני נבחרת אוקראינה
קטגוריה:כדורגלני יורו 2024
קטגוריה:חרקיב: כדורגלנים
קטגוריה:אוקראינים שנולדו ב-1999
יאסר אספרייה

**יאסר אסניידר אספרייה מרטינס** (בספרדית: **Yáser Esneider Asprilla Martínez**; נולד ב-19 בנובמבר 2003 בבאחו באודו שבקולומביה) הוא כדורגלן קולומביאני המשחק בעמדת הקשר ההתקפי בקבוצת ז'ירונה מהלה ליגה ובנבחרת קולומביה.

## קריירת מועדונים
אספרייה גדל במחלקת הנוער של אנביגאדו מליגת העל הקולומביאנית, והחל את הקריירה המקצוענית שלו בקבוצה הבוגרת של המועדון.

ב-17 בינואר 2022 חתם אספרייה בווטפורד מהפרמייר ליג. ב-1 בפברואר הושאל בחזרה לאנביגאדו. בסך הכל ערך 40 הופעות ליגה במדי הקבוצה הבוגרת של אנביגאדו, בהן הבקיע שישה שערים.

לקראת עונת  חזר אספרייה לווטפורד, שירדה לפוטבול ליג צ'מפיונשיפ. ב-12 באוגוסט 2022 ערך אספרייה את הופעת הבכורה שלו במועדון, בניצחון 1-0 על ברנלי במסגרת המחזור השלישי בליגה.

## קריירה בינלאומית
ב-16 בינואר 2022 ערך אספרייה את הופעת הבכורה שלו בנבחרת קולומביה, בניצחון 2-1 על נבחרת הונדורס במשחק ידידות. ב-24 בספטמבר הבקיע את שער הבכורה שלו בנבחרת, בניצחון 4-1 על נבחרת גואטמלה במשחק ידידות.

## קישורים חיצוניים

## הערות שוליים

קטגוריה:כדורגלנים קולומביאנים
קטגוריה:קשרי כדורגל קולומביאנים
קטגוריה:כדורגלני אנביגאדו
קטגוריה:כדורגלני ווטפורד
קטגוריה:כדורגלני ז'ירונה
קטגוריה:כדורגלני נבחרת קולומביה
קטגוריה:כדורגלני קופה אמריקה 2024
קטגוריה:קולומביאנים שנולדו ב-2003
What Lovers Do

"**What Lovers Do**" הוא שיר של הלהקה האמריקאית מארון 5 בהשתתפות הזמרת האמריקאית סיזה. השיר יצא לאור ב-30 באוגוסט 2017, כסינגל השלישי מתוך אלבום האולפן השישי של הלהקה, *[[Red Pill Blues]]*. השיר מכיל אינטרפולציה מתוך השיר "Sexual" של נייקד בהשתתפות דיו מ-2016.

## רקע והוצאה
לאחר סיבוב הופעות לתמיכה באלבום האולפן החמישי *[[V (אלבום של מארון 5)|V]]* מ-2014, מארון 5 החלו לכתוב ולהקליט את אלבום האולפן השישי שלהם. ב-12 באוקטובר 2016, הלהקה הוציאה את סינגל ההאוס הטרופי "Don't Wanna Know" בהשתתפות הראפר האמריקאי קנדריק לאמאר. סינגל נוסף, בשם "Cold", בהשתתפות הראפר האמריקאי פיוצ'ר יצא לאור ב-14 בפברואר 2017. שני השירים הופיעו מאוחר יותר במהדורת הדלוקס והמהדורה היפנית של *[[Red Pill Blues]]*. באוגוסט 2017, קליפים וסנאפצ'טים של הסולן אדם לוין חשף כי הלהקה הקליטה וידאו קליפ ל-"What Lovers Do" עם סיזה.

ב-26 באוגוסט 2017, השם "What Lovers Do" ועטיפת הסינגל נחשפו באתר Genius. הלהקה מאוחר יותר הכריזה על תאריך צאתו של הסינגל.

## הצלחה מסחרית
בארצות הברית, השיר הגיע למקום התשיעי במצעד הבילבורד הוט 100, והפך לשיר ה-13 של מארון 5 והראשון של סיזה בעשירייה הפותחת. עד ספטמבר 2017, השיר מכר 116,000 עותקים בארצות הברית לפי Nilsen SoundScan; מאוחר יותר, הוסמך כפלטינה כפולה על ידי איגוד תעשיית ההקלטות האמריקאי. השיר הגיע למקום השביעי במצעד הסינגלים האוסטרלי, והפך לשיר העשירי של הלהקה באוסטרליה שהגיע לעשירייה הפותחת.

## וידאו קליפ
הווידאו קליפ של השיר פורסם ב-Vevo ב-28 בספטמבר 2017 ובוים על ידי ג'וזף קאהן. הקליפ עוקב אחר אדם לוין וסיזה הצעירים רודפים זה את זה באחו. לאחר מכן, כמבוגרים, הם רודפים זה את זה דרך הקוטב הצפוני, שדה רץ, אוקיינוס ומתחת למים. מאוחר יותר בלאס וגאס, לוין משחק עם סיזה במשחק פוקר עד שהוא מפסיד לה וחוטף את סיזה, והופך לגרסת 50-רגל של עצמו. לוין תוקף את העיר עד שהמשטרה והצבא מחסלים אותו. בסוף, לוין נמצא בבית החולים פצוע כשסיזה האחות שלו.

## מיקומי שיא

## נתוני מכירות

## קישורים חיצוניים

## הערות שוליים

קטגוריה:שירי מארון 5
קטגוריה:שירי סיזה
קטגוריה:שירים באנגלית
קטגוריה:שירים שנכתבו על ידי ג'ייסון אביגן
קטגוריה:שירים שנכתבו על ידי סטארה
קטגוריה:שירים שהופקו על ידי ג'ייסון אביגן
קטגוריה:וידאו קליפים שבוימו על ידי ג'וזף קאהן
קטגוריה:שירי פלטינה בממלכה המאוחדת
קטגוריה:שירי פלטינה כפולה בארצות הברית
קטגוריה:שירי פלטינה מרובעת באוסטרליה
קטגוריה:שירי פלטינה מרובעת ומעלה בקנדה
קטגוריה:שירי יהלום בברזיל
קטגוריה:סינגלים בהוצאת אינטרסקופ רקורדס
קטגוריה:סינגלים בהוצאת 222 רקורדס
דריו אוסוריו

**דריו אסטבן אוסוריו אוסוריו** (בספרדית: **Darío Esteban Osorio Osorio**; נולד ב-24 בינואר 2004 באיחואלס שבצ'ילה) הוא כדורגלן צ'יליאני המשחק בעמדת קשר הכנף בקבוצת מיטיולן מליגת העל הדנית ובנבחרת צ'ילה.

## קריירת מועדונים
אוסוריו גדל במחלקת הנוער של אוניברסידד דה צ'ילה. הוא החל את הקריירה המקצוענית שלו בקבוצה הבוגרת של המועדון במסגרת ליגת העל הצ'יליאנית בעונת , בה ערך 27 הופעות ליגה והבקיע שבעה שערים.

## קריירה בינלאומית
ב-10 ביוני 2022 ערך אוסוריו את הופעת הבכורה שלו בנבחרת צ'ילה, בהפסד 2-0 לנבחרת תוניסיה במשחק ידידות.

נכלל בסגל נבחרת צ'ילה לטורניר קופה אמריקה 2024.

## קישורים חיצוניים

## הערות שוליים

קטגוריה:כדורגלנים צ'יליאנים
קטגוריה:קשרי כדורגל צ'יליאנים
קטגוריה:כדורגלני אוניברסידד דה צ'ילה
קטגוריה:כדורגלני מיטיולן
קטגוריה:כדורגלני נבחרת צ'ילה
קטגוריה:כדורגלני קופה אמריקה 2024
קטגוריה:ספורטאים זרים בדנמרק
קטגוריה:צ'יליאנים שנולדו ב-2004
גלאו

**גלאו** (בפורטוגזית: **Galão**) הוא משקה חם, הנפוץ באזור פורטוגל וברזיל.

המשקה דומה במרכיביו לקפה לאטה, והוא מורכב מכרבע כוס קפה ושלושת רבעי כוס חלב מוקצף.

ניתן לשתות את המשקה בכל שעות היממה ולהגישו בכוס גדולה בתוספת סוכר.

מלבד שמו המקורי, המשקה נקרא גם חצי חלב (Meia de Leite).

## קישורים חיצוניים

* מתכון להכנת גלאו, באתר Portugueserecipes

## הערות שוליים

קטגוריה:המטבח הפורטוגזי
קטגוריה:המטבח הברזילאי
קטגוריה:משקאות חלב
קטגוריה:קפה
דמיטרו ריזניק

**דמיטרו גריגורוביץ' ריזניק** (באוקראינית: **Дмитро Григорович Різник**; נולד ב-30 בינואר 1999 בפולטבה שבאוקראינה) הוא כדורגלן אוקראיני המשחק בעמדת השוער בקבוצת שחטאר דונצק מליגת העל האוקראינית ובנבחרת אוקראינה.

## קריירת מועדונים
ריזניק גדל במחלקת הנוער של וורסקלה פולטבה. ב-26 באוקטובר 2019 ערך את הופעת הבכורה שלו בקבוצה הבוגרת של המועדון, בהפסד 4-0 לזוריה לוהנסק במסגרת המחזור ה-12 בליגה לעונת .

## קריירה בינלאומית
ב-11 בנובמבר 2021 ערך ריזניק את הופעת הבכורה שלו בנבחרת אוקראינה, בתיקו 1-1 נגד נבחרת בולגריה במשחק ידידות.

## קישורים חיצוניים

קטגוריה:כדורגלנים אוקראינים
קטגוריה:שוערי כדורגל אוקראינים
קטגוריה:כדורגלני וורסקלה פולטבה
קטגוריה:כדורגלני שחטאר דונצק
קטגוריה:כדורגלני נבחרת אוקראינה
קטגוריה:אוקראינים שנולדו ב-1999
Songs from Israel

***Songs from Israel*** (בעברית: "**שירים מישראל**") הוא אלבום האוסף הראשון של הצמד המוזיקלי הישראלי אילן ואילנית. את האלבום הוציאה לאור בשנת 1973 התקליט חיפה. כמה חודשים לאחר פרסומו הודיע הצמד על פירוקם הרשמי. הוא כולל מספר להיטים שלו, כולל "רינגולי", "חופשי ומאושר", "כבר אחרי חצות", "למה למה" ו"דברים שאמרנו".

## רשימת רצועות

## הערות שוליים

קטגוריה:אלבומי אילן ואילנית
קטגוריה:אלבומי אוסף בעברית
Subject to Change (אלבום של קלסי בלריני)

***Subject to Change*** (בעברית: **נתון לשינוי**) הוא אלבום האולפן הרביעי של הזמרת-יוצרת האמריקאית קלסי בלריני. האלבום יצא לאור ב-23 בספטמבר 2022, על ידי חברת התקליטים בלאק ריבר אנטרטיינמנט. בלריני הפיקה את האלבום יחד עם ג'וליאן בונטה, ג'סי פראסר, שיין מקנלי ואליסה ונדרהיים.

## רקע והכרזה
בלריני הכריזה לראשונה על האלבום ביולי 2022. בלריני רמזה שיש שיתוף פעולה באלבום וב-8 בספטמבר 2022, אישרה שהשיר "You're Drunk, Go Home" יהיה ביחד עם הזמרות קלי קלרקסון וקרלי פירס. בלריני השתתפה בכתיבת ארבעה-עשר שירים, ושיר בודד שכתבה לבדה.

רשימת הרצועות נבחרה "בהשראת שנות ה-90", ומראה את הצמיחה שלה כאמנית. חלק מהשירים תוארו כ"פופ רוחני" ו"כיפיים, בסגנון הונקי טונק". כשדיברה על האלבום, בלריני הסבירה לבילבורד שהיא "רצתה בכוונה לכתוב עם נשים נוספות הפעם. בשבילי, כשאת מקליטה אלבום על רגשות, ומתחברת לאישה בצורה יצירתית, את תוכלי להתחבר לזה בצורה אחרת לגמרי". היא ציינה שתהליך הכתיבה של ספר השירה שלה מ-2021 *Feel Your Way Through* השפיע על כתיבת השירים שלה עבור *Subject to Change*, וקבעה כי "אני מציינת את הספר לעיתים קרובות. אני מרגישה שזה פתח לי את הראש בצורה יצירתית ועזר לי לעבוד מחוץ למבנה [השיר הסטנדרטי]. החופש היצירתי הזה פתח בי חלק, אני מקווה להמשיך ולקדם כל סוג של פרויקט שאעשה". היא גם תיארה הקורס, שאניה טוויין, טרישה יארווד, סיקספנס נון דה ריצ'ר ושריל קרואו כהשפעות מפתח לאלבום.

## סינגלים
הסינגל המוביל מתוך האלבום "Heartfirst", יצא לאור ב-8 באפריל 2022. השיר הופיע לראשונה במקום ה-24 במצעד הקאנטרי איירפליי של בילבורד, ובסופו של דבר הגיע בשיאו למקום ה-23. הסינגל השני מתוך האלבום "", יצא לאור ב-5 בדצמבר 2022.

"Love Is a Cowboy", יצא לאור כסינגל שיווקי ב-15 ביולי 2022. לאחר מכן, יצאו הסינגלים השיווקיים "The Little Things" ו-"What I Have".

## קידום
ב-23 בספטמבר 2022 היא הופיעה בתוכנית "בוקר טוב אמריקה" וביצעה את השיר "Heartfirst". ב-27 בספטמבר 2022, בלריני ביצעה את "Love Is a Cowboy" בתוכנית *The Late Late Show with James Corden*. לאחר מכן, היא ביצעה את "What I Have" בתוכנית *The Kelly Clarkson Show* ב-30 בספטמבר 2022.

### סיבוב הופעות
בלריני קידמה את האלבום באמצעות סיבוב ההופעות "Heartfirst Tour" עם עשרה מופעים; הוא החל ב-24 בספטמבר 2022, בניו יורק.

## רשימת רצועות
כל הרצועות הופקו על ידי קלסי בלריני, שיין מקנלי וג'וליאן בונטה, למעט "Love Is a Cowboy", שהופק לצד ג'סי פראז'ר ו-"Doin' My Best", שהופק לצד אליסה ונדרהיים.

## היסטוריית יציאות לאור

## קישורים חיצוניים

## הערות שוליים

קטגוריה:אלבומי קלסי בלריני
קטגוריה:אלבומים באנגלית
קטגוריה:אלבומי קאנטרי פופ
צ'ארלי קאריק

**צ'ארלס בן ד. קאריק** (באנגלית: **Charles Ben D. Carrick**; נולד ב-25 ביוני 1986) הוא שחקן אנגלי, הידוע בעיקר בזכות שגילם את רוברט דאדלי, רוזן לסטר בסדרת הטלוויזיה "ממלכה".

## ביוגרפיה
קאריק נולד בניוקאסל על הטיין בצפון-מזרח אנגליה. הוא גדל בפרוורי העיר ג'סמונד הנמצא צפונית למרכז העיר. הוא למד ב-Royal Grammar School Newcastle. לאחר שסיים את לימודיו, קאריק עבד בבר מקומי במשך שישה חודשים כדי לחסוך ללימודים בבית הספר לקולנוע של ונקובר (אנ'), ושם סיים את לימודיו ב-2006. הוא קיבל השראה מסבו, שעבד זמנית בקנדה; אמו של קאריק נולדה במונטריאול לפני שהמשפחה חזרה לאנגליה. 

## קריירה
בשנת 2010 הופיע כאורח בסדרה *Tower Prep* שם גילם את הסטודנט פנטון קאפוול.

בשנת 2013 הופיע בתפקיד אורח בעונה השלישית של הסדרה הבורג'ס שם גילם את פסקל, מושא האהבה של מיצ'לטו קורלה ( שון האריס ), פסקל נהרג על ידי מיצ'לטו אשר הוא מגלה שהוא עבד כמרגל עבור קתרינה ספורצה ( ג'ינה מקי ). 

באותה שנה הוא הצטרף לצוות השחקנים החוזר של סדרת הטלוויזיה *סידר קוב* שם גילם את האמן והשף ג'ון באומן, עד 2014.

בשנת 2015 הוא הופיע בסרט "*The Devout"*. באותה שנה הוא החל לשחק בתפקיד ראשי בעונה השלישית של הסדרה "ממלכה שם הוא מגלם את רוברט דאדלי, רוזן לסטר.

בשנת 2018 שיחק בסרט המותחן "Abandoned: Angelique's Isle"

בשנת 2019 שיחק במיני-סדרה "Deep Water". באותה שנה שיחק בסרט הקולנוע הדני, "דניאל" (אנ'). בשנה לאחר מכן שיחק בשני פרקים בסדרת הטלוויזיה "קוברה" (אנ').

בשנת 2021 שיחק במותחן "The Power". באותה שנה שיחק בסרט "אמה, הזאב והאריה הגדול". שיחק גם בסדרת הטלוויזיה, "Hidden Assets" והוא גם הצטרף לקאסט העונה השנייה של סדרת המסתורין הקנדית "Departure" בערוץ גלובל טלוויז'ן נטוורק (אנ') שם גילם את ריצ'רד ברייט. 

בשנת 2022 שיחק לצד אנה קנדריק בסרט הקולנוע "אליס יקירתי" (אנ') והתארח בסדרת הטלוויזיה "הדסון ורקס".

בשנת 2024 שיחק בסרט הדרמה הביוגרפי "המתמחה" על חייו של נשיא ארצות הברית דונלד טראמפ, שם גילם את אחיו הגדול, פרד טראמפ ג'וניור (אנ').

## פילמוגרפיה

### קולנוע

### טלוויזיה

## קישורים חיצוניים

## הערות שוליים

קטגוריה:שחקני קולנוע וטלוויזיה אנגלים
קטגוריה:בוגרי בתי ספר לקולנוע
קטגוריה:אנגלים שנולדו ב-1986
פירוש לחוקי היסוד

250px|ממוזער|שמאל|עטיפת הספר "חוק יסוד: מקרקעי ישראל"
**פירוש לחוקי היסוד** היא סדרת ספרי משפט בעריכת פרופ' יצחק זמיר ובהוצאת מכון הארי סאקר והוצאת נבו, העוסקים בפרשנות של חוקי היסוד של ישראל.

במבוא לספר הראשון בסדרה עמד פרופ' זמיר על מטרתה:
: כוונת הסדרה היא להציג באופן שיטתי את הסעיפים של חוקי־היסוד, דבר דבור על אופניו, כפי שנתפרשו במשך השנים, אם על־ידי בית המשפט, אם על־ידי הנחיות היועץ. המטרה היא להוציא ספרי־עזר בעלי ערך מעשי, המשפטי לממשלה, ואם באופן אחר, שיקלו על השימוש בחוקי־היסוד עד שתיכון חוקה לישראל. לאחר שתיכון החוקה, ותגיע השעה לחבר פירוש לחוקה, יוכלו הפירושים לחוקי־היסוד לשמש תשתית לפירוש החוקה.

בסדרה יצאו לאור הספרים:
* **חוק יסוד: הכנסת**, מאת אמנון רובינשטיין ורענן הר-זהב, 1993, עוסק בחוק יסוד: הכנסת.
* **חוק יסוד: נשיא המדינה**, מאת משה לנדוי, 1994, עוסק בחוק יסוד: נשיא המדינה.
* **חוק יסוד: ירושלים בירת ישראל**, מאת רות לפידות, 1999, עוסק בחוק יסוד: ירושלים בירת ישראל.
* **חוק יסוד: הצבא**, מאת מרדכי קרמניצר ואריאל בנדור, 2000, עוסק בחוק יסוד: הצבא.
* **חוק יסוד: משק המדינה**, מאת יוסף מ' אדרעי, 2004, עוסק בחוק יסוד: משק המדינה.
* **חוק יסוד: מבקר המדינה**, מאת מרים בן-פורת, 2005, עוסק בחוק יסוד: מבקר המדינה.
* **חוק יסוד: מקרקעי ישראל**, מאת חיים זנדברג, 2016, עוסק בחוק יסוד: מקרקעי ישראל.
* **חוק יסוד: הממשלה**, מאת שמעון שטרית, 2018, עוסק בחוק יסוד: הממשלה.
* **חוק יסוד: כבוד האדם וחירותו וחוק יסוד: חופש העיסוק**, מאת אהרן ברק, 2023 (5 כרכים), עוסק בחוק יסוד: כבוד האדם וחירותו ובחוק יסוד: חופש העיסוק.
בעבודה:
* **חוק יסוד: השפיטה**, מאת יגאל מרזל, עוסק בחוק יסוד: השפיטה.

לאחדים מהספרים החלה עבודה על מהדורה שנייה.

## ראו גם

* פירוש לחוקי החוזים

## הערות שוליים

קטגוריה:סדרות ספרי עיון
קטגוריה:ישראל: חוקי יסוד
קטגוריה:ספרי עיון בעברית: משפט
קטגוריה:ספרי מכון סאקר
קטגוריה:ספרי הוצאת נבו
נלסון (סוס)

ממוזער|שמאל|250px|וושינגטון (משמאל) רכוב על נלסון בעמק פורג'
**נלסון** או **נלסון הזקן**, היה סוסו האישי של נשיא ארצות הברית הראשון ג'ורג' וושינגטון ואחד מהסוסים שהיו בבעלותו. הסוס נרכש על ידי וושינגטון ב-1779 ומת ב-1790, בגיל 27 בערך, גיל די מבוגר לסוס בתקופה ההיא.

וושינגטון היה ידוע כרוכב סוסים מיומן ונלסון היה אחד הסוסים האהובים עליו.

## היסטוריה
ממוזער|שמאל|250px|"וושינגטון בקרב טרנטון", רכוב על נלסון
נלסון נולד ב-1763 וניתן לוושינגטון ב-1779 על ידי תומאס נלסון מ, שעל שמו נקרא הסוס. וושינגטון הצהיר כי נלסון היה הסוס המועדף עליו ביותר במהלך מלחמת העצמאות של ארצות הברית, מכיוון שלא נלחץ בקלות מירי.

וושינגטון נראה רוכב על נלסון כאשר קיבל את כניעתו של צ'ארלס קורנווליס במצור על יורקטאון. הסוס השני עליו רכב במהלך מלחמת העצמאות, היה הסוס האפור שלו, בלוסקין.

וושינגטון חדל מלרכוב על נלסון לאחר המלחמה. נלסון ובלוסקין חיו מאז במאונט ורנון.

## ראו גם
* חיות המחמד הנשיאותיות של ארצות הברית

## הערות שוליים

קטגוריה:סוסים מפורסמים
קטגוריה:ג'ורג' וושינגטון
קונור ג'סאפ

**קונור ויליאם ג'סאפ** (באנגלית: **Connor William Jessup**; נולד ב-23 ביוני 1994) הוא שחקן, סופר ובמאי קנדי.

## קריירה
### משחק
ג'סופ החל לשחק בגיל 11. לאחר כמה הופעות, בהן תפקיד בעיבוד בימתי לסרט ללכת עד הסוף, ג'סאפ קיבל תפקיד ראשי בסדרת הטלוויזיה לילדים "מועדון האוכף". הוא שימש כמפיק בפועל של הסרט העצמאי "איימי ג'ורג'", שהוצג בפסטיבל הסרטים הבין-לאומי בטורונטו ב-2011.

בשנת 2011, ג'סאפ לוהק לדמות ראשית בסדרת המדע הבדיוני השמיים נופלים. הוא כיכב בסדרה במשך חמש עונות.

בשנת 2012, ג'סאפ כיכב בסרט עצמאי הקנדי "Blackbird", בו גילם נער בעייתי שהואשם בתכנון ירי בבית ספר. הופעתו זכתה לביקורות חיוביות והסרט זכה בפרסים שונים, כולל פרס הסרט העלילתי הקנדי הטוב ביותר בפסטיבל הסרטים הבינלאומי של טורונטו 2012. הסרט זכה בשלושה פרסים בפסטיבל הסרטים האטלנטי וזכה בפרס פסטיבל הסרטים הבינלאומי של ונקובר לסרט העלילתי הקנדי הטוב ביותר. הוא גם הוקרן בפסטיבל קאן.

בשנת 2015, ג'סאפ שיחק בסרט העלילתי "Closet Monster", שזכה בפרס הסרט הקנדי הטוב ביותר בפסטיבל הסרטים הבינלאומי של טורונטו לשנת 2015, והוקרן בפסטיבלי קולנוע שונים ברחבי העולם, לפני שיצא לאחר מכן ברחבי הארץ ביולי 2016.

בשנת 2016, ג'סאפ שיחק בסדרת הטלוויזיה זוכת פרס האמי, פשע אמריקאי. הופעתו זכתה לשבחים על ידי המבקרים. הוא חזר לשחק בעונה השלישית.
ממוזער|273x273 פיקסלים| ג'סאפ בפסטיבל קומיקון ב-2014 שהתקיים בלונדון

### בימוי ותפקידים אחרים בקולנוע
ג'סאפ הצהיר במספר רב של ראיונות כי כוונתו היא לעבוד בתעשיית הקולנוע מעבר למשחק, כבמאי וקולנוען. בראיון לטורונטו סטאר, אמר ג'סאפ כי הבימוי "הוא המקום שבו מוחי וליבי [נמצאים] כרגע".  בשנת 2014, ג'סאפ שיחק בסרט הקצר *Fragments*, וב-2015, סרטו הקצר של ג'סאפ, *Boy,* אותו כתב וביים, ומומן על ידי bravoFACT, הוקרן בבכורה בפסטיבל הסרטים הבינלאומי של טורונטו לשנת 2015.

בשנת 2016, ג'סא נכלל ברשימה השנתית של *מגזין הסרטים,* 25 הפנים החדשות של הסרט העצמאי. סרטו הקצר *"היער של לירה"*, אותו כתב וביים, הוקרן בבכורה בפסטיבל הסרטים הבינלאומי של טורונטו 2017.

בשנת 2017, הוכרז שג'סאפ יביים פרופיל דוקומנטרי של הקולנוען התאילנדי אפיצ'טפונג וויראסטקול עבור "FilmStruck" ו- "The Criterion Collection". הסרט יצא לאקרנים באביב 2018.

ב-2019 הוא הפיק את הסרט *30/30 Vision: 3 Decades of Strand Releasing,* שכלל סרטים קצרים של אירה סאקס, קתרין בריילט, סינדי שרמן, אתינה רייצ'ל צנגרי, בריידי קורבט, ריתי פאן, לולו וואנג ועוד. הוא ביים פרק בסרט בשם *טיסת לילה*, בהשראת ספרו של אנטואן דה סנט-אכזופרי.

## השפעות
כבמאי, ג'סופ הצהיר שהוא מושפע מהקולנוע והמיתולוגיה היפנית והצהיר בראיונות שהוא מושפע מאוד מהקולנוע המזרח אסייאתי.

## חיים אישיים
ג'סאפ הוא הומו ויצא מהארון בפוסט באינסטגרם ביוני 2019.

## פילמוגרפיה
### קולנוע

### טלוויזיה

## קישורים חיצוניים

## הערות שוליים

קטגוריה:שחקני קולנוע וטלוויזיה קנדים
קטגוריה:שחקנים ילדים קנדים
קטגוריה:שחקנים להט"בים קנדים
קטגוריה:במאים קנדים
קטגוריה:תסריטאים קנדים
קטגוריה:במאים להט"בים
קטגוריה:להט"בים קנדים
קטגוריה:קנדים שנולדו ב-1994
Replay (שיר של איאז)

**Replay** הוא סינגל הבכורה של הזמר איאז. זהו הסינגל הראשון שיצא מאלבום הבכורה של הזמר באותו השם, שיצא בשנת 2009. הסינגל זכה להצלחה רבה. הרמיקס הרשמי כולל את הראפר האמריקאי פלו ריידה.

ביוני 2020, 11 שנים אחרי שיצא, השיר הפך שוב לוויראלי באינטרנט, ויצאו ממים רבים.

## רקע כתיבה
השיר נכתב על ידי איאז, ג'יי. אר. רותם, שון קינגסטון, ג'ייסון דירולו וצמד כותבי השירים R. City . זה היה השיר השני שדירולו, קינגסטון ורותם כתבו ביחד, הראשון היה סינגל הבכורה של דירולו עצמו, "Whatcha Say".

השיר הופק על ידי ג'יי. אר. רותם.

## וידאו קליפ
הקליפ הרשמי מציג את איאז עם אוזניות ומאזין למוזיקה על חוף הים. סצנות שונות אחרות מציגות את איאז שר על רקע דגל איי הבתולה הבריטיים, וחוגג על החוף במהלך הלילה. את הקליפ ביים רוק ג'ייקובס. כמו כן צולם קליפ נוסף, המציג את סצנות החוף באורך מלא עם איאז, בגילומה של הדוגמנית הפנמית אסטליטה קינטרו.

## מיקומי שיא
הסינגל הגיע למקום הראשון במצעד הסינגלים הבריטי. הסינגל גם היה בראש המצעדים באוסטרליה, ישראל ושווייץ והגיע לשיא ב-10 מצעדים במדינות רבות, כולל פינלנד, צרפת וארצות הברית. השיר היה לראשונה בבריטניה במקום הראשון ב-10 בינואר 2010, ונמכר ביותר מ-106,000 עותקים בשבוע הראשון שלו, המכירה הגבוהה ביותר בכל מהדורת שנה חדשה מאז מישל מקמאנוס שמכרה 118,000 עותקים של "All This Time" בשבוע המקביל בינואר 2004. זה היה גם הסינגל הראשון של שנות ה-2010 שהגיע למקום הראשון בבריטניה (לא כולל את "Bad Romance" של ליידי גאגא, שהגיע למקום הראשון גם ב-2009). לאחר שבועיים במקום הראשון במצעד הסינגלים הבריטי ושישה שבועות בראש מצעד ה-R&B בבריטניה, "Replay" הוחלף ב-"Fireflies" של Owl City ו-"Rude Boy" של ריהאנה.

בארצות הברית, "Replay" הגיע למקום השני במצעד בילבורד הוט 100 למשך שבוע אחד, אחרי "Tik Tok" של קשה. נכון לדצמבר 2012, "Replay" מכר למעלה מארבעה מיליון עותקים דיגיטליים.

## קישורים חיצוניים

## הערות שוליים

קטגוריה:שירי 2009
קטגוריה:סינגלי בכורה מ-2009
קטגוריה:שירים באנגלית
קטגוריה:שירי דאנס-פופ
קטגוריה:שירי היפ הופ
קטגוריה:שירי רגאיי
קטגוריה:שירי R&B עכשוויים
קטגוריה:שירים שנכתבו על ידי ג'יי. אר. רותם
קטגוריה:שירים שנכתבו על ידי טימותי תומאס
קטגוריה:שירים שנכתבו על ידי ת'רון תומאס
קטגוריה:שירים שהופקו על ידי ג'יי. אר. רותם
קטגוריה:סינגלים שהגיעו למקום הראשון במצעד הבין-לאומי של מדיה פורסט
קטגוריה:סינגלים שהגיעו למקום הראשון במצעד הסינגלים האוסטרלי
קטגוריה:סינגלים שהגיעו למקום הראשון במצעד הסינגלים הבריטי
קטגוריה:סינגלים שהגיעו למקום הראשון במצעד הסינגלים הסקוטי
מיוזיק ויק

**מיוזיק ויק** (באנגלית: ***Music Week***) הוא מגזין מוזיקה מקוון בריטי, המתפרסם מדי חודש בבריטניה. חברת המדיה הבריטית, Future plc , אחראית על פרסום המגזין.

## היסטוריה
המגזין נוסד ב-1959, כרקורד ריטיילר (*Record Retailer*), והושק מחדש כמיוזיק ויק ב-18 במרץ 1972. ב-17 בינואר 1981, שונה שמו של המגזין למיוזיק & וידאו ויק (*Music & Video Week*). המגזין מוזג עם מגזין המוזיקה רקורד ביסנס (*Record Business*) בפברואר 1983. בהמשך השנה, הושק המגזין וידאו ויק (*Video Week*), ושמו של המגזין חזר להיות מיוזיק ויק.

מאז אפריל 1991, המגזין מפרסם מצעדי מוזיקה.

בשנת 2003, הושק אתר אינטרנט למגזין. באתר האינטרנט ניתן למצוא אקטואליה, רישומי הוצאות מוזיקליות בבריטניה, וכן מצעדי המוזיקה של המגזין.

ביוני 2011, המגזין נמכר ל-Intent Media, תמורת 2.4 מיליון לירה שטרלינג.. עם זאת, Intent Media לא הופיע כמוציא לאור של המגזין עד לגיליון 30 ביולי 2011. במהדורה הראשונה של המגזין, דווח כי המגזין יתפרסם מדי יום חמישי, ולא יום שני. Intent Media נמכרה לחברת המדיה NewBay Media  ב-2012. NewBay Media נמכרה לחברת המדיה הבריטית, Future plc  ב-2018. מאז מרץ 2021, המגזין מתפרסם מדי חודש.

## מצעדי מוזיקה
המגזין מפרסם את 75 הגדולים במצעד הסינגלים הבריטי ומצעד האלבומים הבריטי. בתחילת שנות ה-90 של המאה ה-20, המגזין פרסם את Top of the Pops. כמו כן, הוא מפרסם את המצעד המוזיקה של Absolute Radio 80s , ומצעד אלבומי הוויניל. יתרה מזאת, המגזין מפרסם את מצעד 20 השירים האמריקאיים, מצעד 20 השירים הקלאסיים, מצעד 20 שירי ה-R&B, מצעד 20 שירי הג'אז, מצעד 20 שירי הקאנטרי, מצעד 20 שירי הדאנס, מצעד 20 שירי הפולק ומצעד 20 שירי הרוק & מטאל.

בעבר, הוא פרסם גם את מצעד 75 האמנים המובילים, מצעד 20 שירי המוזיקה הדיגיטליים, מצעד 20 הרינגטונים, מצעד 20 אלבומי האוסף המובילים, מצעד 50 שירי הרדיו איירפליי ומצעד 40 שירי הטלוויזיה איירפליי. כמו כן, המגזין פרסם את מצעד 40 שירי הקלאב, מצעד 40 שירי הפופ המסחריים ומצעד 30 השירים האורבניים.

## ראו גם
* מצעד הסינגלים הבריטי

## קישורים חיצוניים
* 

## הערות שוליים

קטגוריה:מצעדי מוזיקה בריטיים
קטגוריה:כתבי עת למוזיקה
מוזיקה אי דיסקי

**מוזיקה אי דיסקי** (באיטלקית: ***Musica e dischi***) היה מגזין מוזיקה איטלקי שפעל בין אוקטובר 1945 ליוני 2014.

המגזין בילבורד הגדיר את המגזין כ"ביבליית התקליטים האיטלקי".

## היסטוריה
המגזין נוסד באוקטובר 1945 במילאנו, איטליה, ביוזמתו של העיתונאי והמוזיקולוג אלדו מריו דה לואיג'י, שבעבר ניהל בחברת התקליטים La Voce Del Padrone-Columbia-Marconiphone (VCM; כיום EMI איטליה). במקור, המגזין יצא, באופן חודשי, תחת השם *Musica* (כאשר *Dischi* נוסף רק במהדורה השנייה) על בסיס חודשי.

בשנות ה-60, המגזין החל לפרסם מצעד מוזיקה, על בסיס מכירות באיטליה. לאחר מותו של אלדו מריו דה לואיג'י ב-1968, בנו, מריו דה לואיג'י, שעבד כמבקר ועורך המגזין מאז 1958, הפך למנהל המגזין.

אתר רשמי למגזין המוזיקה נפתח לראשונה ב-1999. בגיליון ה-735 של המגזין, בדצמבר 2009, מנהל *Musica e dischi*, מריו דה לואיג'י, הודיע כי החל ממרץ 2010, לאחר 65 שנים של פרסום פיזי, יפורסם אך ורק גרסה דיגיטלית של המגזין.

מגזין המוזיקה פורק ביוני 2014, לאחר שפורסמו 783 גיליונות של המגזין (737 בפורמט פיזי ו-46 בפורמט דיגיטלי).

## קישורים חיצוניים

* 

## הערות שוליים

קטגוריה:כתבי עת למוזיקה
קטגוריה:מצעדי מוזיקה איטלקיים
חנה יכין

**חנה יכין** (נולדה ב-3 במרץ 1933 בהולנד בשם **Hannah van Huls**) היא ציירת, סופרת ואומנית ישראלית.

## ביוגרפיה
חנה יכין נולדה באמסטרדם, הולנד, בשנת 1933. בשנת 1956 עלתה לישראל ובשנת 1957 נישאה לצייר אברהם יכין. חנה יכין הציגה תערוכות משותפות רבות עם בעלה. בני הזוג הציגו בתערוכות אמנות בישראל, באירופה ובארצות הברית. עבודותיהם הוצגו במוזיאונים שונים בהולנד וכן במוזיאון ישראל בירושלים ובמוזיאון היהודי בפריז.

חנה יכין פיתחה את כישוריה האומנותיים בזמן מלחמת העולם השנייה. לאחר המלחמה למדה בבית הספר התיכון באוטרכט, הולנד, ואחר כך למדה אומנות בפריז אצל פאול קולין. בשנת 1956 עלתה לארץ וכאן פגשה באומן אברהם יכין לו נישאה בשנת 1957. יחד גידלו שמונה ילדים. בני הזוג גרו בשכונת מחנה יהודה בירושלים, בבית בו נולד אברהם.

חנה יכין הרבתה לעסוק בטכניקות הדפס שונות. במשך תחילת תקופת נישואיה התרכזה עבודתה של יכין בעיקר בנושא ההיריון, הלידה והאימהות ובדמויות מן המקרא. לאחר שנת 1965 היא יצרה שתי סדרות של תצריבים (etchings) – אחת בנושא האבולוציה והשנייה בנושא המוזיקה והמוזיקאים. בשנת 1978 החלה לעסוק גם בכתיבה, בשפה האנגלית, וחלק מסיפוריה הקצרים פורסמו בארצות הברית ובקנדה ואף הושמעו בשרות הבינלאומי של ה-BBC. היא פרסמה גם מספר ספרים מצוירים.

## תערוכות
### תערוכות יחיד
1970 – אמהות ומשפחה - בית מניה ביאליק, תל אביב

1976 – תחריטים ורישומים מהווי התזמורת – תיאטרון ירושלים, ירושלים

### תערוכות קבוצתיות
ציורים ורישומים – ההסתדרות הכללית של העובדים בארץ

ש958 – תערוכת אמנים עולים, ביתן האומנים, תל אביב

1962 – מאה יצירות בשחור לבן, בית האמנים, ירושלים

1975 – תערוכות קיץ, מוזיאון יד לבנים, פתח תקווה

1960 - חנה ואברהם יכין, מוזיאון החאן, אשקלון

1962 – התערוכה הכללית של אמני ישראל, מוזיאון תל אביב לאמנות, תל אביב

1962 – תערוכת האביב – אומני ירושלים, בית האומנים, ירושלים

1966 – תערוכה כללית – אומני ירושלים, בית האומנים, ירושלים

1967 – חנה ואברהם יכין, ציורים ועבודות גרפיות, בית האומנים, ירושלים

1970 - חנה ואברהם יכין – ציורים ותחריטים, המוזיאון העירוני בית עמנואל, רמת גן

1973 – אמני ירושלים למען מווה מלחמה מרצון, בית האומנים, ירושלים

## ספרים
2012 - הגדה לט"ו בשבט

Of tortoises and other Jews / story and illustrations, -2014
* *Hannah & Abraham Yakin : Jerusalem*, 1963
* *Hier is je bruidegom*, 2004
* *Jardena : dagboek uit Jeruzalem*, 2008
* *Mi-tokh ḳonkiyah = What's in a shell*

## · וידאו
 סיפורי סבתא

## הערות שוליים

קטגוריה:ציירות ישראליות
קטגוריה:ציירים ישראלים
קטגוריה:ישראליות ילידות הולנד
קטגוריה:ישראלים ילידי הולנד
קטגוריה:עולות בשנות ה-1950
קטגוריה:עולים בשנות ה-1950
חנה
קטגוריה:ישראליות שנולדו ב-1933
קטגוריה:ישראלים שנולדו ב-1933
יהדות אבחזיה

ממוזער|בית הכנסת בסוחומי
**יהדות אבחזיה** היא קהילה יהודית שמתקיימת מהמאה ה-19. האוכלוסייה היהודית של אבחזיה מורכבת מיהודים אשכנזים גאורגים, ספרדים, קווקזים וקבוצות אתניות יהודיות נוספות. האוכלוסייה היהודית-אבחזית גדלה לאחר שילוב שטח אבחזיה באימפריה הרוסית באמצע המאה ה-19. עם זאת, רוב היהודים עזבו או פונו מאבחזיה כתוצאה מהסכסוך האבחזי-גאורגי בשנים 1992–1993, ונכון ל-2013, הקהילה מונה מתחת ל-150 אנשים בלבד.

## היסטוריה
חיל מצב רוסי הותקן בסוחומי בשנות ה-40 של המאה ה-20, שכן מבצרו היה חלק מקו ההגנה של הים השחור, ויהודים מאזורים רבים של גאורגיה, במיוחד מקולשי, התיישבו בעיירה. כפי שעולה מתוצאות מפקד האוכלוסין של 1897, היו בסוחומי גם יהודים אשכנזים רבים. בית כנסת נבנה באזור בעשור הראשון של המאה ה-20.

בתקופה הסובייטית גדלה מאוד האוכלוסייה היהודית באבחזיה, אך הקהילה היהודית בסוחומי נותרה הגדולה ביותר באבחזיה. לפי מפקד האוכלוסין של 1926, התגוררו באבחזיה כ-1,100 יהודים, רובם אשכנזים (702) וגאורגים (215). הקהילה היהודית של סוחומי הוכרה רשמית על ידי השלטונות הסובייטיים בשנת 1945, ממש בסוף מלחמת העולם השנייה. יהודי אבחזיה סבלו בשנות ה-40 וה-50, כמו שאר יהודי ברית המועצות, מקמפיינים אנטישמיים. בית הכנסת סוחומי נהרס באוקטובר 1951 (על פי גרסתם של הסובייטים, שטחו היה נחוץ לפיתוח עירוני). האוכלוסייה היהודית גדלה לכ-3,500 ב-1959, אך רבים מהם היגרו לישראל ולמקומות אחרים בשנות ה-70.

עם קריסתה של ברית המועצות בסוף שנות ה-80, החלו להתפתח סכסוכים אתניים באבחזיה. עם פרוץ הסכסוך האבחזי-גאורגי באוגוסט 1992. כל היהודים שביקשו לברוח מהרפובליקה הצעירה פונו על ידי הסוכנות היהודית והתיישבו בישראל. המעטים שנותרו היו יהודי אשכנז. אלו שלא היגרו למקומות אחרים ונשארו בשטחי אבחזיה, נאלצו לסבול מסופו של הסכסוך ומהטיהור האתני של הגאורגים מאבחזיה.

רוב היהודים אשר בחרו להישאר באבחזיה הם קשישים, גילם הממוצע עמד על 72 בשנת 2004.

רבקה כהן, שגרירת ישראל בגאורגיה, ביקרה באבחזיה ביולי 2004.
נכון ל-2013, אוכלוסיית אבחזיה מונה מתחת ל-150 אנשים בלבד.

## הערות שוליים

אבחזיה
קטגוריה:יהדות גאורגיה
קטגוריה:אבחזיה: דת
קטגוריה:אבחזיה
כינורות (שיר)

"**כינוֹרוֹת**" הוא שיר שהוקלט על ידי הזמרת הישראלית עדן בן זקן. הוא יצא לאור ב-7 בנובמבר 2022, בהוצאת חברת התקליטים שרית הפקות והליקון ארומה מיוזיק. "כינורות" יצא לאור מספר חודשים לאחר שהסינגל השמיני והאחרון "מה איתי" מתוך אלבום האולפן השישי שלה, עם או בלי לאהוב (2022), יצא לאור ביולי באותה השנה.

"כינורות" דורג במקום הראשון במדיה פורסט והפך לשירה השמיני של בן זקן שעשה זאת.

## רקע והוצאה
ב-30 באוגוסט 2022 פרסמה בן זקן ברשתות החברתיות שלה פוסט עם עטיפתו של "כינורות", בתוספת הכיתוב "בקרוב...". בהמשך לכך, פרסמה את ההודעה: .

את השיר כתב אבי אוחיון, שהלחין אותו לצד מור אוזן ומתן דרור, שהפיק אותו.

## הצלחה מסחרית
על סמך נתונים שנאספו בין 6 ל-12 בנובמבר 2022 הושמע השיר 134 פעמים בתחנות הרדיו בישראל, בראשן רדיו דרום שם הושמע 23 פעמים בסך הכול. כתוצאה מכך, דורג במקום השני במצעד העברי של מדיה פורסט, מאחורי "בפרק הבא" של בר צברי. בשבוע העוקב, הושמע השיר 167 פעמים בתחנות הרדיו, בראשן רדיו קול הים האדום שם הושמע 36 פעמים בסך הכול; הוא דורג במקום הראשון במצעד והפך לשירה השביעי של בן זקן שעשה זאת במהלך הקריירה שלה. ביוטיוב, דורג במקום הראשון בסרטונים החמים בישראל.

בין 20 ל-26 בנובמבר הושמע השיר 145 פעמים בתחנות הרדיו, בראשן רדיו קול הים האדום בשנית, שם הושמע 29 פעמים בסך הכול; דבר שהוביל לכך שהוא שהה שבוע נוסף בראש המצעד של מדיה פורסט. במצעד המקביל, העשירייה, דורג השיר במקום השני בשיאו וכמעט הגיע לפסגה. בספוטיפיי זכה להצלחה רבה גם כן, כאשר הצליח לצבור בפחות משבועיים למעלה מ-200,000 השמעות בסך הכול. במצעד הרשמי של גלגלצ דורג בעשירייה הפותחת והפך לראשון של בן זקן מאז "ממתק" (2021) שהצליח לעשות זאת. בין 27 בנובמבר ל-3 בדצמבר שבר את שיאו האישי, כאשר הושמע 168 פעמים בתחנות הרדיו, בראשון רדיו 101.5FM לראשונה; הוא שהה שבוע שלישי בראש המצעד של מדיה פורסט.

לקראת סוף שנת תשפ"ג פורסם מטעם מדיה פורסט שהשיר הושמע 1,548 פעמים בתחנות הרדיו באותה השנה, מה שהפך אותו לשיר השנים-עשר המושמע ביותר בישראל. במצעד השנתי של רדיו דרום וגלי ישראל דורג "כינורות" במקום ה-17, בעוד שמתחתיו דורג "הפשע המושלם", אותו הקליטה בן זקן ביחד עם הזמר סטטיק.

## וידאו קליפ
ב-7 בנובמבר 2022, פרסמה עדן בן זקן בערוץ היוטיוב הרשמי שלה את הווידאו קליפ הרשמי של "כינורות".

נכון למרץ 2023 עומד מונה הצפיות של הקליפ על כ-8 מיליון צפיות.

## מיקומי שיא

## היסטוריית יציאות לאור

## קישורים חיצוניים

## הערות שוליים

קטגוריה:שירי עדן בן זקן
קטגוריה:שירים בעברית
קטגוריה:שירים שנכתבו על ידי אבי אוחיון
קטגוריה:שירים שהולחנו על ידי אבי אוחיון
קטגוריה:שירים שהולחנו על ידי מור אוזן
קטגוריה:שירים שהולחנו על ידי מתן דרור
קטגוריה:שירים שהופקו על ידי מתן דרור
קטגוריה:וידאו קליפים מונפשים
קטגוריה:שירים על בדידות
קטגוריה:שירים על כאב לב
קטגוריה:שירים על כינורות
קטגוריה:סינגלים שהגיעו למקום הראשון במצעד העברי של מדיה פורסט
קטגוריה:סינגלים בהוצאת הליקון ארומה מיוזיק
קטגוריה:סינגלים בהוצאת שרית הפקות
יואן מיכאיל

**יואן (ז'אן) קונסטנטין מיכאיל** (ברומנית: **Ioan (Jean) Constantin Mihail** 3 באוקטובר 1875 - 23 בפברואר 1936) היה איש עסקים רומני עשיר, דוקטור למשפטים, פוליטיקאי, בעל קרקעות ברחבי רומניה, מי שערב להלוואות חוץ של ממשלת רומניה ומי שהוריש את כל הונו למדינה הרומנית.
## ביוגרפיה
מיכאיל נולד בקראיובה, רומניה והיה הצאצא האחרון של משפחת בעלי קרקעות עשירים. אביו היה בעל הקרקעות קונסטנטין (דיני) מיכאיל ואימו הייתה מטילדה ספירו, גם היא בת למשפחת בעלי קרקעות. שתי המשפחות היו ממוצא ארומנים. האם מתה בצעירותה לאחר שילדה 4 בנים, שניים מהם מתו גם הם בצעירותם. הילדים שנותרו בחיים גודלו על ידי האב ושתי הדודות, אלנה, שהייתה נשואה לניקולאה דומבה ומריה, שהייתה נשואה עם היווני אליאס קולוני. יואן, הילד הצעיר ביותר, למד בבית ספר יסודי ובית ספר תיכון בקראיובה והמשיך ללימודים גבוהים בבורדו, בצרפת, שם קיבל תואר של דוקטור למשפטים.

ב-1911 נבחר לפרלמנט הרומני מטעם המפלגה השמרנית. ב-1915 עבר למפלגה הלאומית ליברלית ונבחר מטעמה לפרלמנט כנציג סאטו מארה ובהמשך כסנטור. הוא התיידד עם יון ג. דוקה וקונסטנטין י. אנג'לסקו וקידם רפורמה אגררית המבוססת על פיצוי בעלי הקרקעות על ידי המדינה. לאחר מות אביו ובהמשך מות אחיו היה יואן מיכאיל ליורש היחיד של רכוש משפחתו, כולל ארמון מיכאיל בקראיובה, שאת בנייתו יזם אביו, אך לא זכה לראות את סיום הבנייה. בהמשך ירש יואן מיכאיל גם את שתי דודותיו עתירות הנכסים והונו היה לשם דבר.

ב-1909 חנך יואן מיכאיל את ארמון דינו מיכאיל, מבנה מפואר בקראיובה, שיזם אביו. בתקופת המשבר הכלכלי של שנות ה-30 ערב מיכאיל עם הונו להלוואות החוץ שלקחה רומניה מבנקים צרפתים ושווייצריים. יואן מיכאיל לא נישא אף פעם ואת כל הונו הוריש למדינה הרומנית. בעת לווייתו שבתה העיר קראיובה.

[ממוזער|280px|ארמון משפחת מיכאיל ב[קראיובה על גלוית דואר]]

## קישורים חיצוניים
* Cel mai bogat român din toate timpurile avea 9 tone de lichidități de aur. Ce s-a întâmplat cu averea lui? 
* MONUMENTUL FUNERAR AL LUI JEAN MIHAIL, CRAIOVA 
* A fost odată familia Mihail 

קטגוריה:אנשי עסקים רומנים
קטגוריה:פוליטיקאים רומנים
קטגוריה:נדבנים רומנים
קטגוריה:חברי הפרלמנט הרומני
קטגוריה:ילידי 1875
קטגוריה:נפטרים ב-1936
Major Distribution

**Major Distribution** הוא שיר של הראפרים דרייק ו-21 סבאג' מתוך אלבום האולפן המשותף שלהם, *[[Her Loss]]*, שיצא לאור ב-4 בנובמבר 2022. הוא הופק על ידי SkipOnDaBeat ומכיל דגימה מ-"East Village" של אליה פוקס. השיר הגיע בשיאו למקום השלישי במצעד הבילבורד הוט 100.

## הרכב
בשיר, דרייק ו-21 סבאג' "מחליפים וורסים מעל לופ פסנתר מתוח". הראשון מראפרפ על הצלחתו בתעשיית המוזיקה, מזכיר גם ארוחת ערב של שלוש שעות עם מישהו שמשקר לו וכיצד הוא קונה מרצדס-בנץ "בכלום", בעוד השני מפרט את התמודדיותיו, כולל הטראומה שיש לו וחוסר האמון שלו במשטרה. השיר כולל גם קולות רקע של הראפר ליל יאכטי.

## קבלה ביקורתית
פול א. תומפסון מפיצ'פורק כתב בביקורת על *Her Loss*, "הוא [דרייק] ו-21 הם היעילים ביותר כאשר הם מחקים זה את זה", תוך שימוש בדרייק ב-"Major Distribution" כדוגמה. סם הוקלי-סמית' מ-NPR כתב בהתייחס לשיר, "למרות ההתלהבות מדרייק, זה 21 סבאג' שגונב את ההצגה", והמשיך לשבח את הוורס של סבאג': "הדאגות שלו הן לרוב אמיתיות ורציניות, לא דמיוניות או רדודות. כתוצאה מכך, הביטחון של 21 סבאג' מרגיש הרווח. דרייק, בינתיים, התהפך לעבר הסתירה המעוות שבבסיסו - זה בחור שלעולם, לעולם לא יהיה מאושר, לא משנה מהם הישגיו".

## מיקומי שיא

## הערות שוליים

קטגוריה:שירי דרייק
קטגוריה:שירי 21 סבאג'
קטגוריה:שירים באנגלית
עלי שק'אר פאשקאי

**עלי שק'אר פאשקאי** (**Ali Sheqer Pashkaj**) הוא חסיד אומות העולם אלבני (הוכר בטקס ב-2002).

חי בפוקה שבצפון אלבניה והחזיק בחנות מכולת, היחידה באזור. הוכר כחסיד אומות העולם לאחר שהציל יהודי שהוסע יחד עם אסירים אלבניים בדרכם לעבודות פרך, כשהיהודי אמור היה להרצח בדרך. עלי, דובר גרמנית, הזמין החיילים הגרמניים לשתות בחנותו והשקה אותם לשוכרה, מילט היהודי, יהושע ברוכוביץ' (לימים רופא שיניים במקסיקו). החיילים, בזעמם, איימו להוציא את עלי להורג אם לא יסגיר היהודי הנמלט, וכן לשרוף הכפר - אך עלי סירב וטען לחפותו. החיילים המשיכו בדרכם עם יתר האסירים, ועלי כלכל והסתיר את היהודי בביתו עד תום המלחמה, שנתיים לאחר מכן, תוך שהוא מסתיר זאת משאר אנשי הכפר.

## הערות שוליים

2022 11
קטגוריה:חסידי אומות העולם
קטגוריה:אלבנים
קטגוריה:מצילים בשואה
Spin Bout U

**Spin Bout U** הוא שיר של הראפרים דרייק ו-21 סבאג' מתוך אלבום האולפן המשותף שלהם, *[[Her Loss]]*, שיצא לאור ב-4 בנובמבר 2022. השיר הופק על ידי באנבווי ו-40 והוא מכיל דגימה מתוך "Give Me Your Lov-N" של B.G.O.T.I.. השיר הגיע בשיאו למקום החמישי במצעד הבילבורד הוט 100.

## תוכן
מבחינת מילים, השיר רואה את דרייק ו-21 סבאג' מביעים את אהבתם ואת אכפתיותם לבנות זוגם בהתאמה; סבאג' מעלה את הרצון לעקוב אחרי "פינסטה" של אהובתו. דרייק חושף את התנגדותו להפיכתו של פסק דין רו נגד וייד, ומתאר את הפוסקים כ"גברים שמעולם לא קיבלו כוס בבית הספר". הוא הצהיר שהוא יגן על בת זוגו כתוצאה מכך, תוך כדי ראפ על הפיכת אישה למפורסמת באמצעות שיחת טלפון אחת.

## קבלה ביקורתית
השיר זכה בעיקר לביקורות חיוביות. מתיו ריצ'י מ-HipHopDX תיאר את השיר כ"דוגמה הטובה ביותר לכימיה של הזוגיות" בסקירה של *Her Loss*, וגם כתב כי בשיר בולט "הקו בין רגיש לנדוש". סטיב "פלאש" ג'ון מ-RapReviews שיבח את המילים שמראות את עמדתו של דרייק בנוגע להפלות. ג'וש סבץ מ-Paste כתב, "הרצועה מאפשרת ל-21 להרחיב את הטווח שלו, ובמקביל גם שמה את דרייק במקום של נוחות, ומאפשרת לשני האמנים לזרוח".

## מיקומי שיא

## קישורים חיצוניים

## הערות שוליים

קטגוריה:שירי דרייק
קטגוריה:שירי 21 סבאג'
קטגוריה:שירים באנגלית
Circo Loco

**Circo Loco** הוא שיר של הראפרים דרייק ו-21 סבאג' מתוך אלבום האולפן המשותף שלהם, *[[Her Loss]]*, שיצא לאור ב-4 בנובמבר 2022. השיר הופק על ידי בוי-1דה וטיי קית', לצד 40, והוא מכיל דגימה מתוך "One More Time" של דאפט פאנק. הוא נשלח לרדיו להיטים עכשוויים האיטלקי ב-11 בנובמבר 2022, כסינגל הרשמי הראשון מתוך האלבום.

## הרכב
"Circo Loco" כולל אקורדים "מתקדמים" ובס "מפוצץ" בהפקה, בגיבוי הדגימה. בוורס שלו, דרייק קודם כל מראפרפ על חיי המין שלו, ולאחר מכן מתייחס לירי במייגן די סטליון על ידי הראפר הקנדי טורי ליינז בשנת 2020, וטוען במילים שלו שהיא שיקרה לגבי התקרית. הוא גם מראפרפ על סיום המריבה שלו עם קניה וסט בהופעה לתמיכה בלארי הובר והעלאת המודעות לרפורמת בתי הסוהר, בטענה שהוא עשה זאת בשביל ג'יימס פרינס, שיזם את המופע. בוורס של 21 סבאג', הוא מראפרפ על אויביו ומאיים עליהם.

## מחלוקת
השיר יצר מחלוקת בשל מילותיו של דרייק על מייגן די סטליון, שהגיבה בטוויטר בשורה של פוסטים נגדו. הראפר ליל יאכטי, אחד מכותבי השיר, הכחיש שהשיר מתייחס למייגן בשידור חי באינסטגרם ואמר: "זה לא קשור למייגן, זה על נשים שמשקרות לגבי הישבן שלהן, ואומרות הוא אמיתי כשהוא מזויף".

## מיקומי שיא

## קישורים חיצוניים

## הערות שוליים

קטגוריה:שירי דרייק
קטגוריה:שירי 21 סבאג'
קטגוריה:שירים באנגלית
קטגוריה:שירי דיס
קטגוריה:סינגלים בהוצאת OVO סאונד
קטגוריה:סינגלים בהוצאת ריפבליק רקורדס
דן מיוזר

**דניאל פיליפ מיוזר** (באנגלית: **Daniel Philip Meuser**; נולד ב-10 בפברואר 1964) הוא פוליטיקאי אמריקאי, המכהן כחבר בית הנבחרים של ארצות הברית מטעם מחוז הקונגרס התשיעי של קהיליית פנסילבניה, מאז 2019. מיוזר, חבר המפלגה הרפובליקנית, כיהן טרם היבחרו לקונגרס כמזכיר המיסים בממשלתו של מושל פנסילבניה טום קורבט בשנים 2011–2015.

## ביוגרפיה
מיוזר נולד בעיר בבילון שבמדינת ניו יורק. את דרכו המקצועית החל ב-1988 בחברה "Pride Mobility Products", בית עסק שבנה עם אחיו סקוט ואביו סטן. אחיו סקוט מיוזר, הוא יושב ראש ומנכ"ל החברה. דן מיוזר עזב את החברה באוגוסט 2008 כדי להתמקד בקריירה ציבורית. במהלך כהונתו של מיוזר ב"פרייד", החברה גדלה ממחזור מכירות בן 2 מיליון דולר אמריקאי ליותר מ-400 מיליון דולר. בשנת 2002 שילמה פרייד 80 אלף דולר ליישוב חקירה ממשלתית לפיה תוכנית של החברה להפניית לקוחות תוך חיבור צרכנים מתעניינים עם קמעונאי מוצרי פרייד לא עמדה בדרישות מכיוון שהקמעונאים נדרשו לשלם לפרייד בין 10 ל-25 דולר לכל הפניה, בניגוד לתשלום שנתי קבוע.

בבחירות 2008 התמודד מיוזר למועמדות המפלגה הרפובליקנית לייצוג מחוז הקונגרס ה-10 של פנסילבניה, לאחר שהכריז על השקת מסע הבחירות שלו בספטמבר 2007. הוא הובס בפריימריז הרפובליקני על ידי איש העסקים כריס האקט, שבתורו הפסיד לנציג המחוז המכהן כריס קרני  ביום הבחירות. בשנת 2011 מונה למזכיר המיסים (Secretary of Revenue) בידי מושל פנסילבניה טום קורבט, לאחר יותר משני עשורים במגזר הפרטי. התפקידים העיקריים של המזכיר כוללים ניהול ואכיפת חוקי המס של פנסילבניה, ניהול יעיל של המחלקה בצל תקציב מופחת, גבייה של למעלה מ-30 מיסים מדינתיים, קביעת תחזיות שנתיות לתקציב המדינה, פיתוח מדיניות מס עבור המושל ופיקוח על הצמיחה והיציבות של הלוטו בפנסילבניה, מה שמייצר מכירות ברוטו בסך 3.6 מיליארד דולר והכנסות נטו בשווי 1.1 מיליארד דולר בשנה. הוא מילא תפקיד זה עד 20 בינואר 2015.

באוקטובר 2017 הודיע מיוזר כי יתמודד אל בית הנבחרים של ארצות הברית מטעם המפלגה הרפובליקנית במחוז הקונגרס התשיעי של פנסילבניה. נציג המחוז המכהן לו בארלטה  פרש מבית הנבחרים בשל התמודדותו לסנאט של ארצות הברית. במרץ 2018, למעלה ממאה חברים בוועדה הרפובליקנית של מחוז לבנון הביעו פה אחד את תמיכתם במיוזר. ב-15 במאי 2018 ניצח מיוזר בבחירות המקדימות של המפלגה הרפובליקנית. במהלך הבחירות הכלליות גבר על מועמד המפלגה הדמוקרטית דניס וולף, לשעבר מזכיר החקלאות של פנסילבניה, עם 59.7% מקולות הבוחרים. כהונתו החלה בינואר 2019, עם התכנסות הקונגרס ה-116 של ארצות הברית.

מיוזר תומך בתנועות נגד הפלות ובביטול חוק הגנת החולה וטיפול בר השגה. בדצמבר 2020 נמנה בין 126 חברי בית הנבחרים מהמפלגה הרפובליקנית שחתמו על מכתב ידידי בית המשפט לשם הבעת תמיכה בתיק "טקסס נגד פנסילבניה", תובענה ייצוגית שהוגשה לבית המשפט העליון של ארצות הברית בניסיון לערער על תוצאות הבחירות לנשיאות ארצות הברית 2020 במספר מדינות מתנדנדות, בהן ג'ו ביידן ניצח את הנשיא המכהן דונלד טראמפ. בית המשפט העליון מיאן לדון בתיק על סמך שלטקסס אין זכות עמידה לערער על תוצאות בחירות במדינה אחרת, על סמך פרק 3 לחוקת ארצות הברית.

## קישורים חיצוניים

* 

* 

## הערות שוליים

קטגוריה:אמריקאים ילידי מדינת ניו יורק
קטגוריה:בוגרי אוניברסיטת קורנל
קטגוריה:חברי בית הנבחרים של ארצות הברית מפנסילבניה
קטגוריה:חברי בית הנבחרים של ארצות הברית מטעם המפלגה הרפובליקנית
קטגוריה:חברי הקונגרס ה-116 של ארצות הברית
קטגוריה:חברי הקונגרס ה-117 של ארצות הברית
קטגוריה:חברי הקונגרס ה-118 של ארצות הברית
קטגוריה:חברי הקונגרס ה-119 של ארצות הברית
קטגוריה:אמריקאים שנולדו ב-1964
What a Feelin'

(בעברית: **אֵיזוֹ מִן תְּחוּשָׁה**) הוא אלבום האולפן השני של הזמרת-יוצרת האמריקאית איירין קארה. אלבום זה, שיצא לאור ב-2 בנובמבר 1983, הוא המשך של העבודה המשותפת שהחלה קארה עם המפיק ג'ורג'ו מורודר על הפסקול של הסרט "פלאשדאנס" (1983). שיר הדאנס-פופ שכתבה יחד עם מורודר וקית' פורסי  לסרט, "Flashdance... What a Feeling", הגיע למקום הראשון בהוט 100 של מגזין בילבורד וקבע את הסגנון של האלבום הזה, שלא כמו אלבום הבכורה שהושפע ממוזיקת רית'ם אנד בלוז.

אף על פי שקארה הייתה רגילה יותר להלחין מוזיקה, היא ויתרה על כך באלבום זה לטובת מורודר. במקום זאת, היא הייתה אחראית על מרבית כתיבתם.

## רקע והוצאה
שם האלבום רמז אצל רוכשי התקליטים כי קארה תכלול בו את "Flashdance... What a Feeling", בנוסף לארבעה שירים שזכו להצלחה רבה בהוט 100; הראשון שבהם, "", הופץ באוקטובר. "" מפסקול הסרט *D.C. Cab* הופץ כסינגל השני כאשר הסרט הזה עלה לאקרנים בדצמבר, ארבעה חודשים מוקדם מהמתוכנן. כיוון שהשיר לא היה בגרסאות המקוריות של , העותקים האלה הוסרו ממדפי החנויות כדי שניתן יהיה להוציא את האלבום מחדש כשהוא נכלל בגרסה הסופית. שני שירים נוספים שדורגו בהוט 100 מתוך האלבום היו "Breakdance" ו-"You Were Made for Me", אותו הלחינה איירה בשונה משאר השירים באלבום.

## הצלחה ותביעה
האלבום זכה לביקורות מעורבות עד חיוביות וזכה להצלחה ברחבי העולם, כאשר הגיע למקום ה-77 במצעד האלבומים של בילבורד. בעת שקארה זכתה להצלחה בין-לאומית וקיבלה פרסים על "Flashdance... What a Feeling", היא חשה מנוצלת מטעם חברת התקליטים שלה, נטוורק רקורדס, ותכננה לתבוע אותה. התביעה שהגישה הביאה לתגובת נגד שהרסה את המוניטין שלה בתעשיית הבידור. רק לאחר שמונה שנים בתי המשפט הכירו בנזק שספגה וכפיצוי, קיבלה תמלוגים עבור ההקלטות שהוציאה מאז החתימה עם חברת התקליטים.

## רשימת רצועות

## מיקומי שיא

## קישורים חיצוניים

## הערות שוליים

קטגוריה:אלבומי 1983
קטגוריה:אלבומי איירין קארה
קטגוריה:אלבומים באנגלית
קטגוריה:אלבומים שהופקו על ידי ג'ורג'ו מורודר
קטגוריה:אלבומי חברת אפיק רקורדס
קטגוריה:אלבומי חברת גפן רקורדס
סטניסלב לובוטקה

**סטניסלב לוֹבּוֹטְקַה** (בסלובקית: **Stanislav Lobotka**; נולד ב-25 בנובמבר 1994 בטרנצ'ין שבסלובקיה) הוא כדורגלן סלובקי המשחק בעמדת הקשר האחורי בקבוצת נאפולי מהסרייה א' ובנבחרת סלובקיה.

## קריירת מועדונים
לובוטקה גדל במחלקות הנוער של AAC ספרטה טרנצ'ין וא.ס. טרנצ'ין. הוא ערך 74 הופעות ליגה במדי המועדון במסגרת ליגת העל הסלובקית, בהן הבקיע שלושה שערים. הוא זכה עם המועדון באליפות סלובקיה ובגביע הסלובקי.

ב-30 ביוני 2013 הושאל למשך עונה אחת לאייאקס מליגת העל ההולנדית. הוא שיחק במשך העונה בקבוצת המילואים של המועדון, צעירי אייאקס.

ב-25 באוגוסט 2015 חתם בנורשלן מליגת העל הדנית. ב-30 באוגוסט הוא ערך את הופעת הבכורה שלו במועדון, בהפסד 0–2 לברונדבי במסגרת המחזור השביעי בליגה לעונת . הוא שיחק במועדון במשך שתי עונות, בהן ערך 61 הופעות ליגה.

ב-15 ביולי 2017 חתם לובוטקה על חוזה לחמש עונות בסלטה ויגו מלה ליגה. ב-19 באוגוסט ערך את הופעת הבכורה שלו במועדון, בהפסד 2–3 לריאל סוסיאדד במסגרת המחזור הראשון בליגה לעונת 2017/2018. הוא שיחק במועדון במשך שתי עונות וחצי, בהן ערך 86 הופעות ליגה.

ב-15 בינואר 2020 חתם על חוזה לארבע עונות וחצי בנאפולי מהסרייה א'. ב-27 בדצמבר 2022 האריך את חוזהו במועדון עד 2027.

## קריירה בינלאומית
ב-15 בנובמבר 2016 ערך לובוטקה את הופעת הבכורה שלו בנבחרת סלובקיה, בתיקו 0-0 נגד נבחרת אוסטריה במשחק ידידות. ב-4 בספטמבר 2017 הבקיע את שער הבכורה שלו בנבחרת, בהפסד 1–2 לנבחרת אנגליה במסגרת מוקדמות מונדיאל 2018.

היה חלק מסגל הנבחרת לטורניר יורו 2020 בשנת 2021, וערך הופעה אחת בטורניר. נכלל בסגל נבחרת סלובקיה ליורו 2024.

## תארים
;א.ס. טרנצ'ין
* אליפות סלובקיה (1): 2014/2015
* הגביע הסלובקי (1): 2014/2015

;נאפולי
* קופה איטליה (1): 2019/2020
* אליפות איטליה: 2022/2023, 2024/2025

## קישורים חיצוניים

## הערות שוליים

קטגוריה:כדורגלנים סלובקים
קטגוריה:קשרי כדורגל סלובקים
קטגוריה:כדורגלני א.ס. טרנצ'ין
קטגוריה:כדורגלני נורשלן
קטגוריה:כדורגלני סלטה ויגו
קטגוריה:כדורגלני נאפולי
קטגוריה:כדורגלני נבחרת סלובקיה
קטגוריה:כדורגלני יורו 2020
קטגוריה:כדורגלני יורו 2024
קטגוריה:ספורטאים זרים בהולנד
קטגוריה:ספורטאים זרים בדנמרק
קטגוריה:ספורטאים זרים בספרד
קטגוריה:ספורטאים זרים באיטליה
קטגוריה:סלובקים שנולדו ב-1994